作者：无名氏
词牌/韵律：马索

paragraphs: 晓窗明，庭外寒梅向残月。
吴溪庾岭，一枝偷把阳和泄。
冰姿素艳，自然天赋，品格真殊常别。
奈北人、不识南枝，唤作腊前杏先发。
奇绝。
照溪临水，素禽飞下，玉羽琼芳斗清洁。
懊恨春来何晚，伤心邻妇争先折。
多情立马，待得黄昏，疏影斜斜微酸结。
恨马融、一声羌笛起处，纷纷落如雪。